РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/55-21

24. фебруар 2021. године

Б е о г р а д

ЗАПИСНИК

СА 19.СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 24. ФЕБРУАРА 2021. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали заменици чланова Одбора: Весна Недовић заменик Адама Шукала, члана Одбора, Виолета Оцокољић заменик Верољуба Матића, члана Одбора, Виктор Јевтовић заменик Драгане Баришић, члана Одбора, Дијана Радовић заменик Ђорђа Милићевића, члана Одбора и Жељко Томић заменик Марине Рагуш, члана Одбора.

 Седници нису присуствовали чланови Одбора: Адам Шукало, Верољуб Матић, Драгана Баришић, Сандра Божић, Ђорђе Милићевић, Угљеша Марковић, Марина Рагуш, Мира Петровић, Бранимир Јовановић и Шаип Камбери.

 Седници је, такође, присуствовала и Милица Станковић, руководилац Сектора за нормативно-правне послове Комисије за заштиту конкуренције.

 На предлог председника, Одбор је већином гласова утврдио следећи:

Д н е в н и р е д:

- усвајање записника са 18. седнице Одбора -

 1. Разматрање захтева Комисије за заштиту конкуренције за заснивање радног односа на неодређено време са новим лицима (21 број: 112-278/21 од 19. фебруара 2021. године);

2. Разматрање захтева народног посланика, проф. др Жарка Обрадовића, за давање позитивног мишљења за обављање друге јавне функције (21 број: 02-290/21 од 22. фебруара 2021. године).

Пре преласка на рад по утврђеном дневном реду председник Одбора је предложио да се усвоји записник са 18. седнице Одбора. Одбор је једногласно, без примедби, усвојио записник са 18. седнице Одбора.

 **Прва тачка дневног реда:** Разматрање захтева Комисије за заштиту конкуренције за заснивање радног односа на неодређено време са новим лицима

 Милица Станковић, руководилац Сектора за нормативно-правне послове Комисије за заштиту конкуренције, упознала је чланове Одбора са садржином поднетог захтева истакавши да Комисија није остварила план запошљавања у 2020. години, услед заразе вирусом Covidom -19 и изразила наду да ће план запошљавања нових лица бити остварен у 2021. години. Додала је да се предметни захтев за заснивање радног односа на неодређено време са новим лицима односи на лица са високом стручном спремом и изразила уверење да ће се новим запошљавањем подићи ниво квалитета рада Комисије, као и адекватније спровођење законом прописаних надлежности.

 Дискусије ние било.

 Одбор је на предлог председника, већином гласова усвојио захтев Комисије за заштиту конкуренције за заснивање радног односа на неодређено време са 5 нових лица, према структури из захтева.

 **Друга тачка дневног реда:** Разматрање захтева народног посланика, проф. др Жарка Обрадовића, за давање позитивног мишљења за обављање друге јавне функције

 Председник Oдбора је обавестио чланове и заменике чланова Одбора да је проф. др Жарко Обрадовић поднео захтев за давање позитивног мишљења да уз вршење функције народног посланика обавља и функцију члана Савета Факултета безбедности Универзитета у Београду, из реда запослених у настави.

Дискусије није било.

 На предлог председника, Одбор је једногласно дао позитивно мишљење проф. др Жарку Обрадовићу да уз вршење функције народног посланика, обавља и функцију

члана Савета Факултета безбедности Универзитета у Београду, из реда запослених у настави.

 \*\*\*

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

 Светлана Дедић др Александар Мартиновић